משה וסרצוג

משה וסרצוג (ביידיש: וואסערצוג; בגרמנית: Moses Wasserzug; ~ה'תק"כ, 1760 – י"ג באב ה'תקצ"ב, 8 באוגוסט 1832) היה שוחט, שליח ציבור, משגיח כשרות ונאמן קהילה בעיירות שונות, הידוע בעיקר בזכות ספר זיכרונותיו המהווה מקור ייחודי לתקופתו.

 ביוגרפיה 
 ראשית חייו וילדותו 
משה וסרצוג נולד בשנת 1760 בעיירה סקוקי הסמוכה לפוזנן, להוריו ישראל איסר וצפורה. עסק במסחר בצמר ובבגדים, ובביתם קיבל חינוך יהודי מסורתי רחב. ולמד אצל רב העיירה. בגיל 18 נשא לאשה את קילא בתו של יצחק בן אברהם.

לאחר פטירת אביו, ומשלא הצליח להמשיך במסחר בדרכו, נסע לפוזנן ללמוד להיות שוחט, עם קבלת ה"קבלה" לשחיטה, בין קהילות שונות בחיפוש אחר משרה קבועה.

 שנותיו הראשונות כשוחט 
תחילה נסע ליריד בפרנקפורט על האודר לחפש עבודה, ומשם הוזמן לשמש שוחט בקהילת קערלין . בהמשך עבר לגרייפנהאגן , שם שימש בתפקידים רבים, שוחט הקהילה, שליח ציבור, נאמן הקהילה ו"ממונה" על ענייני הסוחרים היהודיים, מתווך בין הסוחרים לבין שלטונות המכס. לאחר כשנתיים וחצי הפסיד את כל כספו בעקבות עסקי הלוואות, וחזר לסקוקי ואף נאלץ למכור נכסי ירושה לשם פרנסת משפחתו.

 שוחט ונאמן בקורניק 
ב-1791 התקבל לתפקיד שוחט בקהילת קורניק  הסמוכה לפוזנן — מן הקהילות המרכזיות במחוז. ובשנת 1793 בעת חלוקת פולין נפלה העיר לממלכת פרוסיה ובזכות שליטתו בגרמנית שימש גם "נאמן הקהילה" מול שלטונות פרוסיה בענייני מיסים וניהול.

 ביאור שם משפחתו 
ב-1797 נדרשו יהודי פרוסיה לבחור "שם משפחה". וסרצוג בחר בשם וואסערצוג (Wasserzug) משני טעמים:
 בילדותו ניצל מטביעה, ולכן בחר בשם שפירושו "נמשך מן המים".
 כמעין זיקה לשמו "משה", שנאמר עליו "כי מן המים משיתיהו".

 בפלוצק 
כעבור חמש שנים בקורניק התפטר בעקבות מריבה עם הקצבים. ובערך בשנת 1796 קיבל התפקיד "נאמן קהילה" בפלוצק. סמוך לאחר מכן קיבל מינוי רשמי.

בפלוצק שימש כנאמן הקהילה מול שלטונות פרוסיה הדרומית, משגיח כשרות על מערכת השחיטה, שליח ציבור, פקיד קהילתי בכיר.

בפלוצק חווה את תקופת המלחמות הנפוליאוניות.

 פעילות כלכלית והתעשרות 
בשנת 1803 יצא מביתו בעקבות פרשה ציבורית, ולשם בניית עסק חדש רכש מגרש גדול מחוץ לחומות העיר, לקח הלוואות מבנקים שונים, ואף מבנק בברלין, והקים:
 בית גדול בן 35 חדרים
 מרתפים, מטבח ורפתות
 מבני עזר לייצור יי"ש
 מבנה לייצור שיכר

עסקיו הצליחו מאוד.

בנוסף השיג מהשלטונות:
 זיכיון לגביית דמי שחיטה בפלוצק
 זיכיון דומה בווישוגרוד

שני הזיכיונות העשירו אותו.

וסרצוג נפטר בפלוצק בשנת 8 באוגוסט 1832.

 זכרונותיו 
לקראת סוף ימיו כתב וסרצוג את זכרונותיו בכתב־יד עברי קורסיבי. כתב היד עבר בירושה דרך משפחתו:
 בתו אידל
 בתה הנרייטה יעקבסון
 אחיינתה הרב ברוך מנחם אויערבאך
 חתנו ד"ר היינריך לוה שפרסם את כתב היד בשנת 1911

הזכרונות מהווים מסמך נדיר על:
 חיי הקהילות היהודיות בסוף המאה ה־18
 מערכת השחיטה בפולין ובפרוסיה
 יחסי יהודים–שלטון
 כלכלה יהודית
 מסעות ונדודים
 חיי היום־יום בעיירות

 משפחתו 
משה וסרצוג נשא את קילא, בת יצחק בן אברהם.
לבני הזוג נולדה:
בנו, ישראל (1780–1813)
בת, אידל, שנישאה לרב ברוך מנחם אויערבאך, לימים ראש בית דין של קהילת פלוצק.
בת, שיינא
בת, צפורה בלומא

מבין נכדיו הבולטים:
הרב ברוך מנחם אויערבאך רבה של פלוצק נולד שם בדצמבר 1843, נשא את מרים (מירל) שנולדה ב־12 בדצמבר 1846 בעיר ווצלאבק שעל נהר הוויסלה. בתו של, אליהו הכהן שפירא.
ברנרד יעקבסון
היינריך לוה
אליהו אורבך

 מהדורות 
קורות משה וואסערצוג, ברלין תרע"א.
 Henryk Loewe (ed.), Memoiren eines polnischen Juden, Berlin 1911.
 Jacob Goldberg, Die Memoiren des Moses Wasserzug, Leipzig 2001.
 Jacob Goldberg, “Eighteenth Century Memoirs of Polish Jews,” "Acta Poloniae Historica" 76 (1997).

 קישורים חיצוניים 
Mojżesz Wasercug (ok.1760-1832) i jego pamiętnik Anna Michałowska-Mycielska 


Wassercug, Mosheh באנציקלופדיית ייווא ליהודי מזרח אירופה 
18th Century Memoirs of Polish Jews: Memoirs of Mojżesz Wasercug from Great Poland, Acta Poloniae Historica, 76.

 הערות שוליים 

קטגוריה:סופרים יהודים פולנים
קטגוריה:שוחטים
קטגוריה:חזנים פולנים
קטגוריה:יהודים פולנים
קטגוריה:כותבי זיכרונות
קטגוריה:כותבי אוטוביוגרפיה
קטגוריה:ילידי 1760
קטגוריה:נפטרים ב-1832